kardosdrur/scandi-wiki huggingface dataset:
Cyril Lemoine

Cyril Lemoine (født 3. marts 1983) er en fransk tidligere professionel cykelrytter, som senest kørte for det franske hold .

Eksterne henvisninger 

Mandlige cykelryttere fra Frankrig
Personer fra Tours
Jean-Marc Marino

Jean-Marc Marino (født 15. august 1983) er en fransk tidligere professionel cykelrytter.

Eksterne henvisninger 

 

Mandlige cykelryttere fra Frankrig
G-Unit

G-Unit er en rapgruppe med 50 Cent som frontfiguren, som herudover består af Tony Yayo. Tidligere medlemmer har været Lloyd Banks, The Game og Young Buck.

Gruppens debutalbum Beg for Mercy udkom i 2003 og er siden blevet solgt i over 3 mio. eksemplarer. Deres andet album T.O.S: Terminate on Sight blev udgivet 1. juli 2008.

Navnet står for både "Guerilla Unit" og "Gangsta Unit".
G-unit er også et tøjmærke.

Eksterne henvisninger 

Hiphopgrupper fra USA
Rémi Pauriol

Rémi Pauriol (født 4. april 1982) er en fransk tidligere professionel cykelrytter.

Eksterne henvisninger 

Mandlige cykelryttere fra Frankrig
Aalborg Forsvars- og Garnisonsmuseum

|
Aalborg Forsvars- og Garnisonsmuseum er et forsvarshistorisk museum beliggende i Aalborgs vestby. Det er indrettet i forbindelse med en stor hangar, som tidligere var en del af den vandflyveplads med navnet Seefligerhorst Aalborg, som blev oprettet af tyskerne under 2. verdenskrig. Museet er en selvejende institution, som ikke modtager offentlige tilskud til driften.

Museet åbnede den 22. juni 2002 og har siden konstant øget sine udstillinger. Museet dækker alle grene af det danske totalforsvar herunder specielt: Hæren, Flyvevåbnet, Hjemmeværnet, Politiet og Redningsberedskabet (Civilforsvaret). Endvidere findes omfattende udstillinger om Danmark under 2. verdenskrig samt om Aalborg som garnisonsby. Museet har i 2009 bygget endnu en udstillingshal i forbindelse med den gamle hangar og dækker nu med sine udstillinger et areal på ca. 15.000 m², heraf ca. 5000 m² under tag.Museet har gravet vandflyvepladsens kommandobunker fri og den er nu indrettet som en del af museets udstillingsareal. I bunkeren findes bl.a. udstillinger om de tre tyske flyvepladser i Aalborg samt om lejrene for de tyske flygtninge i Aalborg efter krigens ophør.

Totalforsvarets myndigheder har bidraget til at tilvejebringe de fleste af museets udstillingsgenstande, specielt det tunge materiel som køretøjer og jagerfly. Museets udstillinger lægger vægten på forholdene under 2. verdenskrig og tiden siden krigen. Museet dækker således med sine udstillinger, som det eneste i Danmark, i meget stor udstrækning det materiel, som totalforsvaret i Danmark havde til rådighed under den kolde krig.

Eksterne henvisninger 

 Museets hjemmeside

Historiske museer i Danmark
Danmarks militær
Militærmuseer i Danmark
Forsvars- og Garnisonsmuseum
Museer etableret i 2002
Asserbohus

Asserbohus blev bygget i 1933 som luksushotel af antikvitetshandler Henry Skånstrøm.
Bygningerne lå ikke langt fra den nordlige strand i Asserbo i Halsnæs Kommune. Hovedbygningen var på i alt 2.306 m².

Arkitektonisk var bygningen efter sin tid. De første bygninger er opført som bindingsværk, hvilket gjorde at bygningerne senere ikke blev fundet bevaringsværdige. For en stor dels vedkommende var Asserbohus bygget af genbrugsmaterialer, bl.a. stammede søjlerne i gildesalen fra et større sejlskib.

Fra 1957 til 1978 husede Asserbohus en kostskole, hvor blandt andre advokat Knud Foldschack, sangeren og komponisten Knud "Sebastian" Christensen, koreografen, danseren og stifteren af Nordic Butoh School Anita Saij tidl. Andersen har gået, og Frank Petersen, kendt som Hanne Støvlbæks bedre halvdel. Lotte Tarp var elev ved skolen i fire år, og omtaler den i sin erindringsbog, Det sku' nødig hedde sig.

Fra 1978 var Asserbohus ejet af Tvind. Tvind drev en efterskole fra 1978 til 2004, på samme måde som de øvrige efterskoler Tvind driver.

I 2006 blev bygningerne sat til salg. I mart 2013 stod bygningerne stadig tomme. I 2014 blev Asserbohus solgt for 5,25 millioner kroner efter oprindeligt at være sat til salg for 25 millioner kroner.

2015 blev bygningerne alle revet ned for at give plads til ti sommerhuse på hver ca. 300 m2.

Galleri

Referencer 

 Asserbohus solgt for 5,2 millioner

Kostskoler i Danmark
Børnehjem
Efterskoler
Hoteller i Danmark
Etableret i 1933
Bygninger, konstruktioner og anlæg i Halsnæs Kommune
Tvind
Bispebjerg Bakke

Bispebjerg Bakke er et boligbyggeri i Københavns Nordvestkvarter, tæt på Bispebjerg Hospital, der er blevet skabt ved et samarbejde mellem billedhugger Bjørn Nørgaard og Haandværkerforeningen.

I byggeriet, der blev opført i perioden 2004-2007, er der lagt vægt på naturmaterialer, samt det håndværksmæssige i byggeprocessen. Byggeriet er formet i organiske former.
Byggeriet består af 135 lejeboliger fordelt på 11 huse. Lejeboligerne administreres af Haandværkerforeningen og udlejes for ca. 8.500,- til 17.500,- pr. md (2011).

Bibliografi 
 Signe Kierkegaard Cain:[http://www.realdaniabyg.dk/media/49222/bispebjerg_bakke_web_2_udg_aug_2007.pdf Bispebjerg Bakke – historien om slangen på Bispebjerg]. 108 sider. Realdania
Udgivet af Realea

Ekstern henvisning 
 Bispebjerg Bakke
 Dansk Arkitekturguide

Beboelsesbygninger i København
Bakke
Realdania
Landkreis Demmin

Landkreis Demmin var en Landkreis i den østlige centrale del af delstaten Mecklenburg-Vorpommern. Den grænseede i nord til Landkreis Nordvorpommern, i øst til Landkreis Ostvorpommern, i Sydøst til Landkreis Mecklenburg-Strelitz, i syd til Landkreis Müritz og i vest til Landkreis Güstrow.

Området er smukt præget af mange søer bl.a. Kummerower See, Peene, Tollense.  Den østlige del af landkreisen, omkring 1/3 hører historisk til Vorpommern, og den vestlige del til Mecklenburg-Schwerin.

Landkreisen blev oprettet i 1994, men opløst under landkreisreformen i 2011. Landkreisens største del kom til den nye Landkreis Mecklenburgische Seenplatte, mens en del i nordøst kom til Landkreis Vorpommern-Greifswald.

Byer og kommuner 
Indbyggertal pr. 31. december 2006

Amtsfrie kommuner
 Dargun, (4.995)
 Demmin, Hansestadt * (12.633)

Amter med amtstilhørende kommuner/byer 

Administrationsby markeret med *

Nedlagte kreise i Mecklenburg-Vorpommern
Holger

Holger er et drengenavn, der har nordisk oprindelse og betyder "hæderlig kæmpe". Navnet er faldende i popularitet og omkring 4.500 danskere bærer navnet ifølge Danmarks Statistik.

Kendte personer med navnet
Holger Boland, dansk operasanger og skuespiller.
Holger Drachmann, dansk digter.
Holger Juul Hansen, dansk skuespiller.
Holger Jensen, dansk arkitekt.
Jens Holger Jensen, dansk brandmand og politisk aktivist (forbindelse til Blekingegadebanden). 
Holger Laumann, dansk jazzmusiker.
Holger Mygind, dansk ørelæge.
Holger Bech Nielsen, dansk fysiker.
Holger K. Nielsen, dansk politiker.
Holger Simon Paulli, dansk komponist.
Holger Perfort, dansk skuespiller.
Holger Roed, dansk maler.
Holger Rune, dansk tennisspiller.
Holger Reenberg, dansk skuespiller.
Holger Tornøe, dansk stifter.
Holger Vistisen, dansk skuespiller.
Holger Vivike, dansk politiker.

Navnet anvendt i fiktion
Holger Danske er en national dansk heltefigur, der også har lagt navn til:
Holger Danske, et eventyr af H.C. Andersen.
Holger Danske, en opera fra 1789 med musik af F.L.Æ. Kunzen og tekst af Jens Baggesen.
 Den deraf afledte Holgerfejden.
Balladen om Holger Danske, en dansk dukkefilm fra 1996.
Holger Danskes sange, en samling sange af B.S. Ingemann med musik af Niels W. Gade.
Find Holger er fællesbetegnelsen for en række børneopgavebøger.

Andre anvendelser
Holger Danske har lagt navn til en række forskellige begreber, f.eks.:
Holger Danske, en modstandsgruppe under anden verdenskrig.
Hjuldampskibet Holger Danske.
Radio Holger er en stærkt højreorienteret dansk radiostation.

Noter

Drengenavne
Langdon (North Dakota)

Langdon er en amerikansk by og administrativt centrum for det amerikanske county Cavalier County i staten North Dakota. I 2000 havde byen et indbyggertal på 2.101.

Byer i North Dakota
Exil

Exil var et sprogfilosofisk og idéhistorisk tidsskrift, som udkom 1965-1976 med fire årlige numre. Det undergik flere forvandlinger, men et gennemgående træk var orienteringen om fransk idé- og kulturdebat, belyst også gennem danske forfatterskaber.

Ud fra sin undertitel kan Exil opdeles i fire perioder:
1965-1969: Eksistentialistisk debat.
1970: Nordisk tidsskrift for fænomenologisk debat.
1971-1972: Tidsskrift for litteratur og semiologi
1973-1976: Tidsskrift for tekstteori.

Tidsskrifter fra Danmark
Etableret i 1965
Ophørt i 1976
Ronni Nørvig

Ronni Nørvig kaldet Fodboldtossen eller Baneløberen i medierne, er en dansk mand, der i de sidste minutter af fodboldlandskampen Danmark-Sverige 2. juni 2007 løb ud på banen og angreb dommeren Herbert Fandel.

Før han kunne nå den tyske dommer Herbert Fandel, blev han blokeret af den danske forsvarsspiller Michael Gravgaard. Dommeren stoppede efterfølgende kampen og UEFA tilkendte senere Sverige en 3-0 sejr. Danmark fik ved samme lejlighed karantæne mod at spille 2 EM-kampe (mod Liechtenstein og Spanien) i Parken.

Nørvig blev sigtet for forsøg på vold og ulovlig indtrængen, hvilket af Københavns Byret blev takseret til 30 dages betinget fængsel og 40 timers samfundstjeneste. Anklagemyndigheden ankede dommen til Landsretten der skærpede dommen til 20 dages ubetinget fængsel.

Derudover sagsøgte DBU Nørvig for 1,9 millioner kroner i tabt indtægt ved karantænen på at spille i Parken og PARKEN Sport og Entertainment ville sagsøge ham for syv millioner kroner i erstatning. PARKEN Sport og Entertainment frafaldt senere erstatningskravet, mens DBU opretholdte deres erstatningskrav i en sag der kom for byretten den 21. oktober 2009.. Den 18. november 2009 afgjorde Københavns Byret at manden skulle betale en erstatning på 900.000 kr. til DBU som erstatning for tabte indtægter.

Nørvig fortalte senere i et halv times langt indslag på Kanal 5 om hændelsen.

En ironisk lavbudget reklamefilm fra Travelmarket.com med titlen "Hvad skete der med fodboldidioten?" blev senere udgivet på YouTube og afspillet over 100.000 gange.

Referencer

Eksterne henvisninger 
 Online spil 
 Reklamefilm: "Hvad skete der med fodboldidioten?"

Fodbold i Danmark
The Breakers

The Breakers var et rockband fra Danmark bestående af Toke Nisted (vokal), Anders Bruus (guitar) og Jackie Larsen (bas). De var inspirerede af 1960'erne og 1970'ernes rockmusik som The Faces og The Rolling Stones.

Historie 
The Breakers blev dannet i København, Danmark i 2003. Deres første album, What I Want, blev udgivet i januar 2004 på Sony Denmark. Andet album, Here For A Laugh, blev udgivet i Danmark i januar 2006 på Good Guy's Recording Company og siden hen i USA & Canada i maj 2007 på Funzalo Records. 

I maj 2007 udnævnte 'Little' Steven Van Zandt bandets første amerikanske single “Dance the Go-Go” som "the Coolest Song in The World" i hans radioprogram Underground Garage.

I juni 2008 underskrev The Breakers pladekontrakt med Steven Van Zandt's eget pladeselskab Wicked Cool Records. Bandet indspillede deres tredje album i maj 2010 i Stratosphere Sound i New York. Steven Van Zandt producerede albummet og var medkomponist på flere af sangene. Mix af pladen blev foretaget af Bob Clearmountain. Albummet udkom i Juni 2011.

The Breakers optrådte i 2009 på South by Southwest festivalen i Austin, Texas og på Hard Rock Calling i Hyde Park, London i juni 2010.

I august 2013 annoncerede The Breakers, at gruppen var opløst.

Diskografi

Referencer

Eksterne henvisninger 
 The Breakers hjemmeside 
 
 The Breakers pladeselskab
 Numre spillet i Underground Garage 

Rockgrupper fra Danmark
Musikgrupper fra 2002
Musikgrupper opløst i 2013
Nicklas Lidström

Nicklas Erik Lidström (født d. 28. april 1970 i Västerås, Sverige) er en svensk ishockeyspiller der spiller for Detroit Red Wings i NHL. Hans foretrukne position på isen er back. Lidström, som debuterede i NHL i 1991 har spillet hele sin NHL-karriere for Detroit, og han har været klubbens kaptajn fra sæsonen 2006-07. Da Detroit vandt Stanley Cuppen i sæsonen 2007-08 blev Lidström den første europæiske kaptajn der kunne løfte Stanley Cup trofæet.

Han har vundet Stanley Cuppen 4 gange og prisen den bedste back i NHL – det såkaldte James Norris Memorial Trophy – 6 gange. Han betragtes af de fleste eksperter som den bedste back i sin æra.

Med Tre Kronor har Lidström vundet VM i ishockey i 1991 og OL-guld i 2006. Han blev dermed det 17. medlem i den såkaldte Triple Gold Club af spillere som har vundet både VM, OL og Stanley Cuppen.

Lidström er kendt som en intelligent spiller der er i stand til at læse spillet og derved altid placere sig rigtigt. Han har aldrig været kendt som en fysisk spiller med kraftige tacklinger. Bl.a. derfor har han aldrig fået mange udvisningsminutter på trods af at han spiller forholdsvis mange minutter per kamp. Hans spillestil er måske også medvirkende til at han næsten aldrig er skadet – han har således kun misset 17 kampe pga af skade over 12½ sæsoner.

I sæsonen 2001-02 vandt Lidström Conn Smythe Trophy som den mest værdifulde spiller i slutspillet. Han blev dermed den første europæer der vandt trofæet.

Lidström stod til at tjene 10 millioner USD i sæsonen 2005-06, men som følge af den nye lønaftale mellem spillerne og ejerne, blev dette beløb reduceret med 24% til 7,6 millioner USD.

I sommeren 2006 forlængede Lidström sin kontrakt med Detroit i yderligere to sæsoner. Lidström vil med sin nye kontrakt ligesom i 2005-06 tjene 7,6 millioner USD per sæson.

Priser og trofæer 
 VM i ishockey 1991 (guld)
 Stanley Cup vinder med Detroit Red Wings i 1997, 1998 og 2002.
 Spillede i NHL All-Star kamp i 1996, 1998, 1999, 2000, 2001, 2002, 2003, 2004 og 2007.
 James Norris Memorial Trophy-vinder i 2001, 2002, 2003, 2006, 2007 og 2008.
 Conn Smythe Trophy-vinder i 2002.
 Vinter-OL 2006 (guld)
 Udtaget til OL's All-Star hold i 2006.
 Kaptajn for Detroit Red Wings i sæsonen 2006-07.

Rekorder 
 Første europæiske kaptajn der vinder Stanley Cuppen (2007-08).
 Første europæiske vinder af Conn Smythe Trophy (2001-02).
 Fjerde back der vinder James Norris Memorial Trophy tre år i træk (2001-2003).
 Detroit Red Wings' rekord for points i en sæson af en back, 2005-06 (80).
 NHL's 68. spiller (14. back) med 600 assists i karrieren (2006).

Statistik

Eksterne links 

 Statistik fra eurohockey.net
 Statistik fra hockeydb.com

Ishockeyspillere fra Sverige
NHL-spillere
Deltagere for Sverige ved vinter-OL 2014
Deltagere for Sverige ved vinter-OL 2006
Pavel Datsjuk

Pavel Valerjevitj Datsjuk (, , en tr.: Pavel Datsyuk; født d. 20. juli 1978 i Sverdlovsk, USSR (nu Jekaterinburg, Rusland) er en russisk professionel ishockeyspiller der spiller for Detroit Red Wings i NHL. Hans foretrukne position på isen er center. Han blev draftet af Detroit i 6. runde som nr. 171 i alt i 1998.

Karriere

Før NHL 
Datsjuk blev i begyndelsen ikke anset for at være et særligt stort talent, ikke mindst på grund af hans forholdsvis ringe størrelse. Han lavede ikke specielt mange point i sin tid i Rusland, men Detroits scouts så alligevel nok i Datsjuk til at bringe ham over Atlanten inden sæsonen 2001-02.

NHL-karriere 
I begyndelsen havde Datsjuk kun en begrænset rolle, og selvom han var med til at vinde Stanley Cuppen i sin første sæson i NHL, var det først i sin anden sæson at han fik sit endelige gennembrud. Her blev han placeret i en kæde med en anden talentfuld ung spiller, svenskeren Henrik Zetterberg, samt den rutinerede amerikaner Brett Hull. I 64 kampe i grundspillet lavede Datsjuk 51 points. Slutspillet blev dog ikke den store succes, hverken for Datsjuk eller for Detroit som blev elimineret af Anaheim Mighty Ducks med 4-0 i kampe i første runde af slutspillet.

Med afgangen af Sergej Fjodorov () i sommeren 2003 var Datsjuk i sin tredje NHL-sæson for alvor klar til at indtage en dominerende rolle på Detroit-mandskabet. Heller ikke denne gang blev succesen dog overført til slutspillet. Datsjuk scorede ingen mål og 6 assists i 12 kampe inden Detroit blev slået ud i slutpillets anden runde.

Sæsonen 2004-05 stod Datsjuk uden en NHL-kontrakt og han spillede sæsonen for Avangard Omsk i den bedste russiske række. Det skulle dog vise sig at han ikke gik glip af det helt stor i NHL, da NHl's sæson 2004-05 gik i vasken pga. en lockout.

Inden sæsonen 2005-06 underskrev Datsjuk en ny 2-årig kontrakt med Detroit til en samlet værdi på 7,8 millioner USD. I både 2006 og 2007 vandt Datsjuk det såkaldte Lady Byng Trophy som årligt gives til en spiller der kombinerer godt spil på isen med god opførsel på og udenfor isen.

Den 6. april 2007 skrev Datsjuk en ny, 7-årig kontrakt med Detroit til en samlet værdi på 46,9 millioner USD.

Priser og trofæer 
 Udtaget til NHL's All-Star kamp – 2004.
 Lady Byng Memorial Trophy – 2006 og 2007.

Statistik

International karriere 
Har spillet for Rusland ved:
 Vinter-OL 2002 (bronze)
 VM i ishockey 2003
 2004 World Cup of Hockey
 VM i ishockey 2005 (bronze)
 Vinter-OL 2006

International statistik

Eksterne links 
 

Ishockeyspillere fra Rusland
NHL-spillere
Personer fra Jekaterinburg
Deltagere for Rusland ved vinter-OL 2002
Deltagere for Tjekkiet ved vinter-OL 1998
Ishockeyspillere ved vinter-OL 2002
Ishockeyspillere ved vinter-OL 2006
Ishockeyspillere ved vinter-OL 2010
Ishockeyspillere ved vinter-OL 2014
Ishockeyspillere ved vinter-OL 2018
Medaljevindere ved vinter-OL 2002
Medaljevindere ved vinter-OL 2018
Olympiske bronzemedaljevindere fra Rusland
Etage (flertydig)

Ordet etage har flere betydninger:

 Etage – plan i en bygning.
 Etage (geologi)
 Etage (indkøbscenter) – et indkøbscenter beliggende i Trollhättan, Sverige

Se også 
 Étagère - møbel eller fad i flere etager
José Antonio Redondo

José Antonio Redondo Ramos (født 5. marts 1985) er en spansk tidligere professionel cykelrytter. Redondo blev fyret fra Astana i september 2007 efter at han ikke havde fulgt holdets anti-dopingregler.

Det kom i foråret 2009 frem, at Redondo var blevet testet positiv for brug af anabole steroider.

Eksterne henvisninger 
 

Mandlige cykelryttere fra Spanien
CyberConnect2

CyberConnect2 er et videospiludviklingsfirma, som er mest kendt for deres arbejde med .hack-serien samt en serie af kampspil baseret på Naruto-franchisesen.

Spil udviklet af CyberConnect2 inluderer:

.hack-spil

.hack-serien 
 .hack//Infection (PlayStation 2)
 .hack//Mutation (PlayStation 2)
 .hack//Outbreak (PlayStation 2)
 .hack//Quarantine (PlayStation 2)
 .hack//frägment (PlayStation 2, PC)

.hack//G.U.-serien 
 .hack//G.U. vol. 1//Rebirth (PlayStation 2)
 .hack//G.U. vol. 2//Reminisce (PlayStation 2)
 .hack//G.U. vol. 3//Redemption (PlayStation 2)

Naruto: Ultimate Ninja-serien 
 Naruto: Ultimate Ninja (PlayStation 2)
 Naruto: Ultimate Ninja 2 (PlayStation 2)
 Naruto: Narutimate Portable (PlayStation Portable)
 Naruto: Narutimate Hero 3 (PlayStation 2)
 Naruto Shippūden: Narutimate Accel (PlayStation 2)

Andre spil 
 Silent Bomber (PlayStation)
 Tail Concerto (PlayStation)
 Dragon Ball Z Explosive Combat (PlayStation 3, Xbox 360, Wii U)

Eksterne henvisninger 
 Official site

Etableret i 1996
Computerspilsvirksomheder fra Japan
Belluno

Belluno er en italiensk by og provinshovedstad i det nordlige Veneto, hvor floderne Brenta og Ardo mødes. Byen har 35.938 indbyggere (31-12-2006). Der er jernbaneforbindelse sydpå til Padova og Treviso og nordpå til Calalzo di Cadore. Byen ligger i 390 meters højde med udsigt til høje bjerge.

Belluno blev grundlagt omkring år 200 f.Kr. som en romersk koloni og blev under kejser Augustus udbygget til en vigtig militærbase. I middelalderen hørte byen under longobarderne og senere under forskellige fyrstebiskopper, indtil den i 1404 blev underlagt Venezia. Da Napoleon besejrede Venezia kom den en kort overgang under Napoleon; men efter Napoleons fald blev byen i 1815 tildelt Østrig. I 1866 blev Belluno sammen med det øvrige Veneto en del af det nye kongerige Italien.

Byens centrum er Piazza dei Martiri med mange gamle paladser med buegange ud mod pladsen. I den sydlige del af byen er bevaret den gamle byport, Porta Ruga, fra 1100-tallet. På Piazza Duomo finder man flere gamle bygninger, bl.a. domkirken fra 1400-tallet med dåbskapel og kampanile. På pladsen ligger også middelaldertårnet, Torre Civica, fra 1100-tallet og renæssancepaladset, Palazzo dei Rettori, fra 1491, som tidligere var residens for Bellunos fyrster. En tredje central plads er Piazza del Mercato med mange gamle paladser med buegange og en fontæne fra 1410.

Kilder og henvisninger 

Byer i Veneto
Belluno (provins)
Jericho (tv-serie)

Jericho er en amerikansk tv-serie der handler om folk nær byen Jericho i den amerikanske stat Kansas under og efter et atombombeangreb.

Serien blev taget af programmet hos CBS, da American Idol fik mange af deres seere. Et af de sidste ord, som hovedpersonen Jake Green siger i serien er "nuts" ("nødder"), og det tog fansene bogstaveligt og sendte en del tons nødder til tv-stationen CBS. CBS reagerede herpå, og startede produktionen af yderligere 7 afsnit, i håb om forøget seertal. Nødderne blev doneret til et godt formål. Ratings fra den 7 afsnits lange anden sæson tilfredsstillede heller ikke CBS, der igen aflyste serien.

Fodnoter 

Amerikanske tv-serier fra 2000'erne
Tv-programmer fra CBS
Birksø

Birksø er en sø der gennemløbes af Gudenåen, beliggende vest for den nordlige del af Ry i Skanderborg Kommune.  Det er en næringsrig sø, der  er omkranset af tagrørsbælter, ellesumpe og skov. I den nordlige ende af søen er der udløb fra Knudsø, og nord for ligger også Birkhede der er en del af det fredede område Alling Bakker. Mod vest ligger Ry Nørreskov, og syd for søen ligger Mølleskov. I det nordvestlige hjørne fortsætter Gudenåen i det stykke der kaldes Alling Å efter landsbyen ovenfor (se Alling Sogn) mod Julsø.

Søer i Skanderborg Kommune
Gudenå
Lokaliteter i Skanderborg Kommune
Piazza dei Miracoli

Piazza dei Miracoli (også omtalt som Piazza del Duomo) er Pisas vigtigste kulturelle, religiøse og turistmæssige centrum. Pladsen blev i 1987 optaget på UNESCOs verdensarvsliste.

På pladsen findes fire væsentlige bygninger:
Kampanilen, også kaldet det skæve tårn i Pisa
Domkirken
Dåbskapellet
Kirkegården Camposanto

Det skæve tårn i Pisa blev påbegyndt i 1173 og begyndte at hælde allerede inden det var bygget færdigt. Alligevel fortsatte byggeriet, der blev afsluttet i 1350. Tårnet er 58 meter højt, og den højeste del hælder ca. 5 meter. I 1900-tallet begyndte tårnet at hælde yderligere, og adgang var i en årrække forbudt. Restaureringsarbejde har siden bevirket, at tårnet nu ikke vil hælde yderligere, og der er atter blevet adgang til det i begrænset omfang.

Domkirken, Santa Maria Assunta, blev påbegyndt i 1064 og indviet i 1118. Indgangen er en bronzedør med scener fra Jesus liv af Bonanno Pisano. Indvendigt ses malerier af bl.a. Andrea del Sarto og mosaikker af Cimabue og en prædikestol af Giovanni Pisano.

Dåbskapellet er en rund bygning i hvid marmor, der blev påbegyndt i 1153 og fuldtført i det 14. århundrede. Prædikestolen fra 1260 er af Nicola Pisano.

Kirkegården, Camposanto, blev anlagt i 1278. Væggene er flere steder bemalet med fresker, der er blevet restaureret i de senere år.

Piazza dei Miracoli er for en stor del omgivet af bymure fra middelalderen.

Kirker i Italien
Verdensarvsområder i Italien
Pisa
Međugorje

Medjugorje (, ) er en by i det sydvestlige Bosnien-Hercegovina, omkring 25 km sydvest for Mostar og 20 km øst for grænsen med Kroatien: Byen er en del af kommunen Čitluk , og geografisk en del af Hercegovina. Navnet Međugorje betyder bogstavelig talt "mellem bjerge". Byen ligger 200 moh. og har mildt middelhavsklima. Byen består af en etnisk homogen kroatisk befolkning på 2.306 personer. Det romersk-katolske sogn inkluderer de fire omkringliggende landsbyer Bijakovići, Vionica, Miletina og Šurmanci.

Siden 1981 er har den været en populært katolsk pilgrimssted som følge af Vor Frue af Medjugorje, og en række påståede Jomfru Maria-åbenbaringer hos seks lokale børn. Åbenbaringerne påstås fortsat at ske. Siden 2019 har pilgrimsrejser til Medjugorje været autoriseret af Vatikanet.

Referencer

Eksterne henvisninger 
 Hjemmeside om Međugorje og pilgrimsstedet

Byer i Bosnien-Hercegovina
Kristendom